Seimo Užsienio reikalų komitetas pritarė Lietuvos Respublikos pozicijoms vykstant į ES Užsienio reikalų tarybos posėdį

 2012 m. gegužės 9 d. vykusiame uždarame Seimo Užsienio reikalų komiteto posėdyje bendru sutarimu pritarta Užsienio reikalų ministerijos atstovų pristatytoms Lietuvos Respublikos pozicijoms, vykstant į ES Užsienio reikalų tarybos posėdį (taip pat ir vystomojo bendradarbiavimo klausimais) 2012 m. gegužės 14 d. Briuselyje (Belgijos Karalystė).

 Atviro posėdžio metu komiteto nariai apsvarstė ir pritarė Lietuvos Respublikos įstatymų projektams dėl Lietuvos Respublikos Vyriausybės ir Rusijos Federacijos Vyriausybės susitarimo dėl valstybės sienos įgaliotinių veiklos ratifikavimo, dėl Europos Tarybos konvencijos dėl teisės susipažinti su oficialiais dokumentais ratifikavimo ir dėl Baudžiamosios teisės konvencijos dėl korupcijos papildomo protokolo ratifikavimo.

Parengė Seimo kanceliarijos Užsienio reikalų komiteto biuro padėjėja Laima Uktverytė

tel. (8 5) 239 6835